DOI: 10.14457/tu.the.2024.1118
title: แผนธุรกิจ แบรนด์กางเกงยีนส์ Archa

description: การแพร่ระบาดของ COVID-19 ส่งผลกระทบอย่างมากต่อวิถีชีวิตประจำวันของผู้คน ทั่วโลก มาตรการล็อกดาวน์และเว้นระยะห่างทางสังคมทำให้การซื้อขายผ่านช่องทางออนไลน์เติบโตอย่างรวดเร็ว จนเกิดเป็น New Normal ที่มุ่งเน้นความสะดวกสบายและความรวดเร็ว หลังจาก การแพร่ระบาดลดลง ไลฟ์สไตล์ของผู้บริโภคได้เปลี่ยนไปอีกครั้งสู่ Next Normal ที่ผู้คนคุ้นเคยกับการใช้ช่องทางออนไลน์เป็นส่วนหนึ่งในชีวิตประจำวัน ส่งผลให้ตลาด E-Commerce ในประเทศไทยเติบโตอย่างก้าวกระโดด โดยมูลค่าตลาดในปี 2023 สูงถึง 5.96 ล้านล้านบาท เพิ่มขึ้นกว่า 58% จากปี 2020 ซึ่งเป็นจุดเปลี่ยนสำคัญที่ทำให้ธุรกิจต่างๆ ต้องปรับตัวเข้าสู่ยุคดิจิทัล โดยผู้บริโภคมีพฤติกรรมการเลือกซื้อสินค้าผ่านช่องทางออนไลน์เป็นหลัก ไม่ว่าจะเป็นแพลตฟอร์ม Social Commerce หรือ E-Marketplace เพราะช่องทางเหล่านี้มาจากความสะดวกในการเปรียบเทียบสินค้า โปรโมชั่นที่ดึงดูดใจ เช่น การจัดส่งฟรี และรีวิวจากผู้ใช้งานจริงที่ช่วยสร้างความมั่นใจในการตัดสินใจซื้อ ด้วยความชื่นชอบในการเกงยีนส์ของเจ้าของแบรนด์ และอยากแก้ไขปัญหารูปทรงและขนาดที่ไม่เหมาะกับสัดส่วนของคนไทย รวมถึงโอกาสในการเติบโตของอุตสาหกรรมยีนส์ในประเทศไทยที่มีแนวโน้มสูงขึ้น จึงเล็งเห็นความสำคัญของปัญหาและช่องว่างของโอกาสในการทำธุรกิจ พัฒนากางเกงยีนส์ที่มีเนื้อผ้าเหมาะกับการสวมใส่ของภูมิอากาศในประเทศไทย มีรูปทรง รูปแบบ และขนาด ที่ตอบโจทย์กับสัดส่วนของคนไทย เพื่อตอบสนองความต้องการของกลุ่มลูกค้าที่มีอยู่ในตลาด จากการศึกษาพฤติกรรมผู้บริโภค แบรนด์ ARCHA ได้วางแผนและกำหนดกลยุทธ์ทางการตลาดโดยเน้นการพัฒนาผลิตภัณฑ์ที่ตอบโจทย์ความต้องการของกลุ่มลูกค้าเป้าหมาย ซึ่งเป็นผู้ชายวัยเรียนและทำงาน อายุระหว่าง 20-40 ปี ที่มีฐานะหรือรายได้ขั้นต่ำ 18,000 บาทขึ้นไป โดยลูกค้ากลุ่มนี้ให้ความสำคัญกับกางเกงยีนส์ที่มี ดีไซน์โดดเด่น ทันสมัย มีเอกลักษณ์เฉพาะตัว และสามารถใช้งานได้หลากหลายโอกาส ทั้งในชีวิตประจำวันและการทำงาน ทางแบรนด์ตั้งใจส่งมอบกางเกงยีนส์ที่มีคุณภาพ เพื่อให้ผู้สวมใส่ดูดีและสร้างความมั่นใจ โดยมีแนวคิดหลักของแบรนด์คือ Timeless, Unique และ Affordable ซึ่งสะท้อนถึงความทันสมัย ความเป็นเอกลักษณ์ และความคุ้มค่าในราคา โดยรูปทรงของกางเกงยีนส์ถูกออกแบบให้เหมาะสมกับสรีระของคนไทย เช่น ความยาวและสัดส่วนเอว เพื่อให้ลูกค้าสวมใส่ได้พอดีโดยไม่ต้องปรับแก้ ซึ่งต้องเป็นราคาในระดับที่ให้ความคุ้มค่ากับคุณภาพของสินค้า เพื่อให้เข้าถึงกลุ่มลูกค้าระดับกลางถึงสูงได้ง่าย โดยเน้นการสร้างคุณค่าและภาพลักษณ์ที่ดีให้กับแบรนด์ นอกจานี้ยังมุ่งเน้นการจำหน่ายผ่านช่องทางที่หลากหลาย ไม่ว่าจะเป็น E-Marketplace และ Social Commerce เพื่อให้แบรนด์เข้าถึงกลุ่มเป้าหมายในยุคดิจิทัลได้อย่างกว้างขวาง รวมทั้งช่องทางออฟไลน์ที่มีการให้บริการผ่านหน้าร้าน ที่จะสร้างประสบการณ์การให้บริการ made to measure ในการปรับแก้ไขสัดส่วนให้มีความพอดีกับร่างกายของลูกค้ามากยิ่งขึ้น พร้อมทั้งมีพนักงานที่มีความรู้ด้านแฟชั่นเพื่อช่วยแนะนำสินค้าที่เหมาะสมให้กับลูกค้า ทางแบรนด์ยังให้ความสำคัญกับการสื่อสารผ่าน Influencers และการตลาดบน Social Media เพื่อสร้างการรับรู้ แบรนด์และกระตุ้นความสนใจของลูกค้า โดยใช้การรีวิวสินค้าและการสร้างวิดีโอคอนเทนต์ที่แสดงให้เห็นถึงการใช้งานจริง เพื่อให้ลูกค้าได้เข้าใจและเชื่อมั่นในสินค้าของทางแบรนด์มากยิ่งขึ้น ทางแบรนด์จะคอยจัดโปรโมชั่นที่ตอบสนองความต้องการลูกค้า และสนับสนุนในเรื่องของสิ่งแวดล้อมด้วยแคมเปญที่สนับสนุนและส่งเสริมการใช้ซ้ำ โดยเน้นให้ลูกค้ามีส่วนร่วมในกิจกรรมดังกล่าว เพื่อส่งเสริมความยั่งยืนในสังคม ในเรื่องของการดำเนินงาน แบรนด์ให้ความสำคัญกับกระบวนการสั่งซื้อที่ง่าย รวดเร็ว และยืดหยุ่น เช่น การชำระเงินผ่านหลากหลายช่องทาง การแจ้งสถานะการจัดส่งทันที เพื่อให้ลูกค้าเกิดความประทับใจแลประสบการณ์ในการซื้อสินค้าของทางแบรนด์ให้ดีที่สุด สำหรับกลยุทธ์ทางการเงิน แบรนด์เริ่มต้นธุรกิจด้วยเงินลงทุนจำนวน 1,000,000 บาท โดยมีต้นทุนถัวเฉลี่ยถ่วงน้ำหนัก (WACC) อยู่ที่ 6.44% และคาดการณ์มูลค่าปัจจุบันสุทธิ (NPV) เท่ากับ 591,439 บาท ในส่วนของอัตราผลตอบแทนภายในโครงการ (IRR) เท่ากับ 49% และระยะเวลาคืนทุน (Payback Period) อยู่ที่ อยู่ที่ประมาณ 2.41 หรือประมาณ 2 ปี 5 เดือน การวิเคราะห์ความเป็นไปได้ทางการเงินชี้ให้เห็นว่า ธุรกิจ แบรนด์ ARCHA มีสามารถในการสร้างกำไรอย่างยั่งยืนในระยะยาว และเพื่อรองรับความเสี่ยงที่อาจเกิดขึ้น แบรนด์ ARCHA ได้เตรียมแผนฉุกเฉิน และนำเสนองบการเงินในสถานการณ์ที่ไม่คาดคิด เช่น การเพิ่มขึ้นของต้นทุนในกระบวนการผลิตหรือ การเปลี่ยนแปลงในพฤติกรรมผู้บริโภค ด้วยการปรับกลยุทธ์ให้สอดคล้องกับตลาดและเน้นการตอบสนองความต้องการของลูกค้าอย่างต่อเนื่อง เพื่อให้แบรนด์สามารถแข่งขันในตลาดและบรรลุเป้าหมายได้สำเร็จ